open-index/open-wikipedia-markdown huggingface dataset:
Informaatiolukutaito

**Informaatiolukutaito** tarkoittaa kykyä tunnistaa tiedontarve, hakea ja paikantaa tietoa, sekä löydetyn tiedon kriittistä ja eettistä arviointia ja käyttöä. Käsite on nykyisin laajentunut sisältämään myös digitaalisen informaatiolukutaidon eli digitaalisessa ympäristössä toimimisen. 

Informaatiolukutaitoinen henkilö kykenee:

*määrittelemään tarvittavan tiedon laajuuden

*pääsemään käsiksi tarvittavaan tietoon tehokkaasti

*arvioimaan tietoa ja sen lähteitä kriittisesti 

*liittämään valitun tiedon omaan tietopohjaansa

*käyttämään tietoa tehokkaasti saavuttaakseen tietyn päämäärän

*ymmärtämään tiedon käyttöön liittyviä taloudellisia, oikeudellisia ja yhteiskunnallisia kysymyksiä ja toimimaan eettisesti ja laillisesti hakiessaan ja käyttäessään tietoa.

## Informaatiolukutaidon merkitys

Toimimme jatkuvasti laajenevassa informaatio- ja mediaympäristössä. Tietoverkoista on tullut keskeisin informaation tuottamisen, jakelun ja hakemisen kanava. Informaation julkaisukynnys on madaltunut, jolloin tiedon luotettavuuden arviointi jää aiempaa enemmän käyttäjän vastuulle. Hakiessamme tietoa joudumme entistä moninaisempien valintojen eteen niin akateemisissa opinnoissamme, työpaikallamme kuin henkilökohtaisessa elämässämmekin. Tietoa on saatavilla kirjastoista, julkisista tietovarannoista, etujärjestöistä, tiedotusvälineistä ja tietoverkoista – ja joudumme lisääntyvässä määrin käsittelemään tietoa suodattamattomissa muodoissa, jolloin herää kysymys tiedon aitoudesta, pätevyydestä ja luotettavuudesta. Lisäksi tietoa on tarjolla hyvin monenlaisten tiedotusvälineiden kautta esimerkiksi kuvaan tai kuuloon perustuvassa ja kirjoitetussa muodossa, ja näin ihmiset joutuvat uusien haasteiden eteen pyrkiessään arvioimaan ja ymmärtämään tietoa. Ihmisiltä vaaditaan yhä lisääntyviä tiedonhallinnan taitoja.

## Informaatiolukutaidon edistäminen ja hallinta globaalisti
UNESCO on yksi isoimmista järjestöistä joka tukee informaatiolukutaidon kehittämistä globaalisti ja tukee YK:n jäsenmaiden informaatiolukustratetgioiden kehitystä. Globaalin media- ja informaatiolukutaidon viikko pidetään vuosittain vaihtuvalla teemalla.

Suomen opetusministeriö on linjannut koulutuksen ja tutkimuksen kehittämissuunnitemassa kirjastoille tehtäväksi olla osaltaan vastuussa informaatiolukutaitojen kehittämisestä. 

## Lähteet

*Yliopistokirjastojen IL-verkosto 
*Informaatiolukutaito (asiasana) 
*Informaatiolukutaidon opintosuunnitelma: yliopistokirjastojen yhteinen SVY-hanke 2004–2006
*ARCL:n 18.1.2000 hyväksymät standardit
Tesfaye Tola

**Tesfaye Tola** (s. 19. lokakuuta 1974 Arsi, Oromia, Etiopia) on etiopialainen kestävyysjuoksija.

Tolan suurin saavutus on Sydneyn olympialaisten maratonkilpailun kolmas sija vuonna 2000 ajalla 2.11.10. Seuraavan vuoden yleisurheilun MM-kisoissa hän oli neljäs. Vuonna 2001 hän sijoittui puolimaratonin maailmanmestaruuskilpailuissa viidenneksi ajalla 1.00.24.

Tolan ennätykset ovat 10&nbsp;000 metrin juoksussa 28.12,32 (1999), 15 kilometrin katujuoksussa 43.13 (2001), puolimaratonilla 59.51 (2000) ja maratonilla 2.06.57 (1999).

## Lähteet

## Aiheesta muualla
*
Opportunismi

**Opportunismi** merkitsee kulloistakin tilannetta hyväksi käyttävää, vallitsevia
oloja myötäilevää asennoitumista tai niiden hyväksikäyttöä moraalisista näkökohdista välittämättä.

Työväenliikkeessä opportunismilla on tarkoitettu porvarillisen yhteiskunnan pelisääntöihin mukautumista tai teoreettisten virtausten sokeaa seuraamista. Kommunismissa tunnetaan myös käsitteet vasemmisto- ja oikeisto-opportunismi. Lyhyesti ilmaistuna edelliset väheksyvät parlamenttia, jälkimmäiset kansallistamista.

## Lähteet
Ufa (joki)

**Ufa** (, , tataariksi Öfä,  tšuvassiksi Ěпхӳ) on 918 kilometriä pitkä Belajaan laskeva joki Itä-Euroopan ja Länsi-Aasian rajalla Venäjän federaatioon kuuluvilla Tšeljabinskin ja Sverdlovskin alueilla sekä Baškortostanissa. Ufa kuuluu Volgan vesistöalueeseen.

Ufa jäätyy lokakuun lopun ja joulukuun alun välisenä aikana ja jääpeite lähtee huhti-toukokuussa. Joessa on muun muassa Pavlovskin vesivoimala. Merkittävimmät satamakaupungit joen varrella ovat Krasnoufimsk ja Baškortostanin pääkaupunki Ufa, joka sijaitsee joen suulla.
Oravanpyörä

**Oravanpyörä** (< ruots. *ekorrhjul*) on vertauskuva loputtomalle ja turhalta tuntuvalle toiminnalle. Erityisesti sitä käytetään kritisoitaessa stressaavia töitä sekä elintasokilpailuun ja kuluttamiseen pohjautuvaa yhteiskuntaa. Osa työntekijöistä vierastaa työ- ja kulutuskeskeistä elämää. Työnteon kohtuullistamisen tarvetta on usein lasten ollessa pieniä tai lähellä eläkeikää. Vähäisempi työnteko voi olla tarpeen, jos työtehtävät ovat hyvin vaativia tai jos työntekijällä on ongelmia terveyden tai työn mielekkyyden kanssa.

## Sanan alkuperä
Kirjaimellisesti oravanpyörä tarkoittaa oravan käyttämää juoksupyörää. Todellisuudessa jyrsijöiden juoksupyörät ovat nykyään enemmän hiirten, hamsterien ja gerbiilien käyttämiä eikä oravan pitäminen häkkieläimenä Suomessa nykyään ole edes laillista. Näin ollen sanaa ei nykyisin juuri käytetä kirjaimellisessa merkityksessä.

## Katso myös
*Hedoninen oravanpyörä
*Downshifting
*Rautahäkki
*Työuupumus

## Lähteet
* Matti Vilppula: Mummoja oravanpyörässä. Kotimaisten kielten tutkimuskeskus 2001.

### Viitteet

## Kirjallisuutta
* Kaarina Davis: Irti osavanpyörästä; omakustanne 2010; 
* Kasvio Antti, Lundell Susanna: Ulos oravanpyörästä - Työn kohtuullistamisen edut ja haitat; TTL 2015; 

## Aiheesta muualla
* Ylen Elävä arkisto: Hyppyjä oravanpyörästä
* Onko oravanpyörästä hyppääminen uhka kansantaloudelle? Helsingin Uutiset 2.7.2014
Markus Koljander

**Markus Koljander** (s. 25. lokakuuta 1983 Valkeakoski) on suomalainen uransa lopettanut jalkapallomaalivahti.

Koljander on Valkeakosken Hakan kasvatti. Seuran miesten edustusjoukkueessa hän pelasi yhden Veikkausliiga-ottelun kaudella 2004. Hän lukeutui Hakan miehistöön myös kaudella 2005, mutta ei pelannut otteluakaan. Koljander oli myös lainalla TP-Seinäjoessa kauden 2005 aikana. Kausilla 2006–2009 Koljander kuului Veikkausliigassa pelanneen Jaron joukkueeseen, minkä jälkeen hän palasi kasvattajaseuraansa Hakaan. Vuoteen 2011 mennessä hänelle on kertynyt yhteensä 50 Veikkausliiga-ottelua.

Koljander on pelannut nuorten maajoukkueessa yhden ottelun ja poikamaajoukkueissa 10 ottelua.

## Lähteet

## Aiheesta muualla

* Markus Koljander Veikkausliigan sivustolla
Jimmy Wargh

**Jimmy Jan-Anders Wargh** (s. 9. huhtikuuta 1976 Pietarsaari) on entinen suomalainen jalkapalloilija ja valmentaja. Suomessa hän pelasi suurimman osan urastaan pietarsaarelaisessa FF Jarossa. Nykyään (2021–) Wargh toimii Jaron päävalmentajana.

Wargh on Pedersöre FF:n kasvatti, mutta siirtyi Jaroon jo juniori-iässä. Vuosina 1998–2000 hän pelasi Norjan toisella ja kolmannella sarjatasolla Skjettenin joukkueessa, mutta palasi vuodeksi 2001 takaisin Jaroon. Kaikkiaan hän on pelannut Veikkausliigassa 179 ottelua, joissa on tehnyt 15 maalia. Elokuuksi 2008 hänet lainattiin Gamlakarleby Bollklubbiin.

## Lähteet
* 

### Viitteet
## Aiheesta muualla
*Jimmy Wargh Jaron sivuilla
Angel Ginev

**Angel Ginev** (s. 24. joulukuuta 1976) on bulgarialainen jalkapalloilija, pelipaikaltaan keskuspuolustaja. Hän pelaa nykyisin Bulgariassa, smoljanilaisessa Rodopassa.

Ginev pelasi vuoden 2004 heinäkuusta vuoteen 2005 Suomen pääsarjassa, Veikkausliigassa pelaavassa FF Jarossa, johon hän siirtyi Rodopasta. Kauden 2003–2004 päätteeksi Bulgarian jalkapalloliitto palkitsi Ginevin ko. kauden parhaaksi kotimaassaan pelanneeksi keskuspuolustajaksi. Ginev on 188 senttimetriä pitkä ja painaa 84 kilogrammaa. Isokokoisena pelaajana hän nousee usein erikoistilanteissa hyökkäyspäähän.

Ginevin perheeseen kuuluvat puolison lisäksi vuonna 2004 syntyneet kaksostyttäret.

## Lähteet
Pietarinkadun Oilers

**Pietarinkadun Oilers** on suomalainen näytösotteluita pelaava jääkiekkojoukkue, joka kerää toiminnallaan rahaa hyväntekeväisyyteen. 

Joukkue perustettiin vuonna 1989 Sleepy Sleepers -yhtyeen jäsenten jääkiekkojoukkueeksi ja ensimmäisen hyväntekeväisyysottelunsa se pelasi vuonna 1990 Lahdessa. Historiansa aikana Oilers on kerännyt hyväntekeväisyyteen yli 2 miljoonaa euroa. 

Pietarinkadun Oilersin ”ottelut” ovat show-tapahtumia, joissa on usein esiintynyt monia suomalaisia huippujääkiekkoilijoita, kuten Jari Kurri, Teemu Selänne ja Esa Tikkanen. Joukkue voittaa aina pelaamansa näytösottelut. 

Vuonna 1998 Radiomafia aloitti *[[Pietarinkadun Oilers Go Go]]* -nimisen radio-ohjelman. Ohjelmaa tekivät ”Nilviäiset”, eli Simo Ruuskanen ja Teemu Skinnari. Ohjelma päättyi YleX:ssä vuoden 2006 lopussa. Ohjelman perinteitä jatkoi löyhästi *Pasilan Asema* -ohjelma, joka sekin lopetettiin vuoden 2007 aikana. Ohjelma alkoi uudelleen Radio City -kanavalla tammikuussa 2012.

Pietarinkadun Oilersilla on myös oma rock-henkinen yhtye, joka esiintyy aina otteluiden jälkeisissä voitonjuhlissa. Yhtyeen nimi on Oilers Band. Vuosien varrella Oilers Bandin lavalla on nähty mm. Pave Maijanen, Mato Valtonen, Sakari Kuosmanen, Mikko Leppilampi, Heikki Paasonen, Pimme Korhonen, Upi Heikkinen, Juha Valvio, Jone Ullakko, Jani Alkio, Signmark ja Ville Galle JVG:stä.

## Lähteet

## Aiheesta muualla

* Pietarinkadun Oilers
Kymenlaakson ammattikorkeakoulu

**Kymenlaakson ammattikorkeakoulu** (lyh. Kyamk) oli monialainen ammattikorkeakoulu, joka toimi Kymenlaaksossa Kotkassa ja Kouvolassa vuoteen 2016 asti, kunnes se fuusioitui Mikkelin ammattikorkeakoulun kanssa Kaakkois-Suomen ammattikorkeakouluksi 1.1.2017.

## Historia
Kymenlaakson ammattikorkeakoulu aloitti toimintansa 1. elokuuta 1996 ja vakinaistettiin	1. elokuuta 1999. Eri koulutusyksiköillä oli silti jo pitkät perinteet: nykyinen merenkulun koulutus Viipurin merikoulu perustettiin 1868. Vuonna 1996 toimipisteitä oli yhdeksän, neljä Kotkassa, kolme Kouvolassa, yksi Kuusankoskella ja yksi Elimäellä. Vuonna 2007 Mussalon metsä- ja puutalouden toiminnot muuttivat Metsolan kampukselle Kotkassa ja Elimäen sosiaaliala siirtyi Kuusankoskelle. Vuonna 2010 merenkulun opetus siirrettiin Pookinmäeltä Katariinasta Metsolaan Kotkassa ja liiketalous ja kulttuuriala keskitettiin Kasarminmäelle Kouvolassa. Vuonna 2012 sosiaali- ja terveysalan opetus päättyi Kuusankoskella ja toiminnot jaettiin Kouvolan Kasarminmäelle ja Kotkan Jylpyn kampuksille. Vuoden 2014 elokuussa kaikki Kotkassa sijaitsevat toiminnot siirtyvät Metsolaan, jolloin kaikki toiminta keskittyi kahdelle kampukselle, Metsolaan ja Kasarminmäelle.

## Lähteet
Rafael (jalkapalloilija, 1978)

**Rafael Pires Vieira**, taiteilijanimeltään **Rafael** (s. 1. elokuuta 1978 Florianópolis, Santa Catarina, Brasilia) on brasilialainen uransa päättänyt jalkapalloilija. Hän oli pelipaikaltaan keskushyökkääjä. Hän pelasi suuren osan urastaan Veikkausliigassa Suomessa. Hän voitti Veikkausliigan maalikuninkuuden kahdesti ja valittiin vuonna 2019 Veikkausliigan legendaksi. Veikkausliigassa hän pelasi 351 ottelua, joissa teki 134 maalia, mikä tekee hänestä toiseksi eniten maaleja tehneen pelaajanVeikkausliigan historiassa.

## Ura

1990-luvulla Rafael pelasi Helsingin Jalkapalloklubissa, jossa hän vuonna 1997 voitti Liigacupin, Suomen mestaruuden ja sarjan maalikuninkuuden. HJK:sta hän siirtyi FC Jazziin, jossa vietti pari vuotta ennen paluutaan HJK:hon. HJK:sta Rafael siirtyi ensin kahdeksi vuodeksi Alankomaihin Heerenveeniin ja sieltä Turkin Superliigan Denizlisporiin. Tämän jälkeen hän palasi Suomeen ja pelasi Kakkosessa Forssan Jalkapalloklubissa ennen siirtymistään FC Lahteen kaudeksi 2005. Rafaelilla oli sopimus Lahden kanssa vuoden 2016 loppuun. Kauden jälkeen hän siirtyi Kakkosessa pelaaviin Mikkelin Pallo-Kissoihin. Hän lopetti uransa lokakuussa 2019.

## Saavutukset

* Suomen mestaruus 1997
** SM-hopea 1999
** SM-pronssi 2008, 2014
* Liigacup 1997, 2007, 2013
* Veikkausliigan paras maalintekijä 1997, 2007

## Lähteet

## Aiheesta muualla
* Rafaelin pelaajakortti
Denizlispor

**Denizlispor Kulübü** on urheiluseura Denizlistä, Turkista. Seuran toiminta on varsin monipuolista, sillä lajivalikoimaan lukeutuvat jalkapallo, lentopallo, koripallo, pöytätennis shakki ja voimistelu.

Denizlisporin jalkapallojoukkue pelaa Turkin pääsarjassa Superliigassa. Sen paras saavutus liigassa on viides sija, mihin se on yltänyt historiansa aikana kahdesti, vuosina 2002 ja 2004. Turkin Cupissa se on parhaimmillaan ollut välierissä ja UEFA Cupissa neljännellä kierroksella. Muun muassa Bilal Ould-Chikh ja Mix Diskerud ovat pelanneet seurassa.

## Historia
Denizlispor perustettiin 26. toukokuuta 1966, kun kaupungin kaksi pienempää seuraa, *Çelik Yeşilspor Gençlik* ja *Pamukkale Gençlik*, yhdistyivät. Aluksi seura oli vain Denizlin kaupunginosassa Çaybaşıssa toimiva pieni seura. Sittemmin seura liittyi Turkin jalkapalloliiton jäseneksi ja jalkapallojoukkue aloitti Turkin kakkosdivisioonassa 14. heinäkuuta samana vuonna.

## Aiheesta muualla
* Virallinen sivu
* Kannattajien sivu 
* Kannattajien sivu 
* Kannattajien sivu
Harald Schumacher

**Harald Anton "Toni" Schumacher** (s. 6. maaliskuuta 1954 Düren, Länsi-Saksa) on saksalainen, 1980-luvulla maajoukkueessa menestynyt jalkapalloilija, pelipaikaltaan maalivahti.

Seurajoukkueurastaan Schumacher pelasi suurimman osan, vuodet 1972–1987 1.FC Kölnin joukkueessa kotimaassaan Saksan liittotasavallassa, kaikkiaan 422 kansallista ja 76 eurocup-ottelua. Kölnissä hän voitti kerran Saksan mestaruuden (1978) ja kolmesti Saksan Cupin. Lisäksi hän pelasi Saksassa Schalkessa (33 ottelua), Bayern Münchenissä (8) ja kaudella 1995/1996 Borussia Dortmundissakin yhden ja voitti näin joukkueessa samaisella kaudella uransa toisen Saksan mestaruuden. Lisäksi hän pelasi yhden kauden, 1988/1989, Turkissa Fenerbahçessa. 

Saksan liittotasavallan maajoukkueessa Schumacher oli 1980-luvulla ykkösmaalivahti. Hän voitti joukkueessa Euroopan mestaruuden 1980, ja kaksi MM-hopeaa vuosina 1982 ja 1986. Kaikkiaan hän pelasi urallaan A-maajoukkueessa 76 ottelua.

## Lähteet
Toni Schumacher

**Toni Schumacher** (s. 1. joulukuuta 1938) on saksalainen entinen jalkapalloilija, pelipaikaltaan maalivahti.

Vuosina 1960—1968 Schumacher pelasi 1. FC Kölnissä, missä hän voitti vuosina 1962 ja 1964 Saksan liittotasavallan mestaruuden. Vuonna 1968 hän voitti joukkueessa Saksan Cupin. Kaikkiaan hän pelasi urallaan Bundesliigassa 58 ottelua.

## Muuta
Toni Schumacheria ei pidä sekoittaa toiseen saksalaiseen maalivahtiin Harald Schumacheriin, joka myös tunnetaan lempinimellä *"Toni"*.
Suspensio

**Suspensio** on kemian termi, joka tarkoittaa heterogeenistä seosta, (kolloidisysteemiä), jossa nesteeseen on sekoittunut kiinteää ainetta niin hienojakoisesti, että seos saostuu hitaasti. Jatkuva faasi (ulkofaasi) on neste ja dispergoitunut faasi (sisäfaasi) on kiinteä. 

Suspensiossa ainesosat erottuvat hitaasti toisistaan, jos sitä ei sekoiteta. Suspensiossa hiukkaskoko on yli 1 µm.

Suspensiolle käänteinen kolloidisysteemi on geeli.
Venus Williams

**Venus Ebony Starr Williams** (s. 17. kesäkuuta 1980 Lynwood, Kalifornia) on yhdysvaltalainen tennisammattilainen ja nelinkertainen olympiavoittaja. Hän oli WTA:n rankinglistalla maailman ykköspelaaja vuonna 2002 yhteensä 11 viikon ajan. Hän on Richard ja Oracene Williamsin tytär. Venuksen valmentajana toimii hänen isänsä Richard Williams. Hänen nuorempi siskonsa Serena Williams on myös tunnettu tennisammattilainen.

## Ura

Williams tuli tunnetuksi vuonna 1997, jolloin hän selviytyi Yhdysvaltain avoimissa loppuotteluun. Tuolloin Martina Hingis oli vielä häntä parempi. Lopullinen läpimurto tapahtui vuonna 2000, jolloin hän voitti Wimbledonin ja Yhdysvaltain avoimet. Hän voitti myös Sydneyn olympialaisissa kaksi olympiakultaa, kaksinpelistä ja nelinpelistä. Kaksinpelin finaalissa hän voitti Venäjän Jelena Dementjevan ja nelinpelissä hänen parinaan pelasi hänen pikkusiskonsa Serena. Hän voitti myös seuraavana vuonna Wimbledonin ja Yhdysvaltain avoimet. Wimbledonin hän voitti myös vuosina 2005, 2007 ja 2008 sekä hävisi loppuottelun vuosina 2002 ja 2003. Ranskan avoimissa Williams on päässyt finaaliin vuonna 2002 ja Australian avoimissa vuonna 2003. Kaikissa Venus Williamsin tappioon 2000-luvulla päättyneissä Grand Slam -finaaleissa voittaja on ollut Serena Williams.

Venus Williams nousi maailmanlistan ykköseksi ensimmäisen kerran 25. helmikuuta 2002 ja oli listan kärjessä kolmeen otteeseen yhteensä 11 viikon ajan. Nelinpelaajana hän on Serena-siskonsa kanssa voittanut Ranskan ja Yhdysvaltain avoimet vuonna 1999, Wimbledonin vuosina 2000, 2002 ja 2008 sekä Australian avoimet vuosina 2001 ja 2003. Sekanelinpelissä hän voitti Justin Gimelstobin parina Australian ja Ranskan avoimet mestaruudet vuonna 1998.

Venus Williams on voittanut 45 WTA-kaksinpeliturnausta. Viimeisin voitto on helmikuulta 2014 Dubaissa käydystä turnauksesta, jonka loppuottelussa hän voitti Alizé Cornetin.

Vuoden 2009 Ranskan avoimissa Venus Williams putosi kolmannella kierroksella hävittyään suoraan kahdessa erässä unkarilaiselle Ágnes Szávayille.

Wimbledonin vuoden 2009 turnauksessa Williams eteni naisten kaksinpelissä loppuotteluun, jossa hän kohtasi siskonsa Serena Williamsin. Sisarukset kohtasivat Wimbledonin loppuottelussa neljännen kerran urallaan. Venus hävisi loppuottelun suoraan kahdessa erässä.

Venus Williams keskeytti osallistumisensa Yhdysvaltain avoimeen tennisturnaukseen 2011 ja ilmoitti julkisuudessa, että hänellä on diagnosoitu Sjögrenin syndrooma. Sairauden vuoksi Williams ei pelannut pitkään aikaan. Wimbledonin tennisturnaukseen 2012 hän kuitenkin osallistui ja voitti nelinpelimestaruuden yhdessä sisarensa Serenan kanssa.

## Kaksinpelivoitot Grand Slam -turnauksissa (7)

## Nelinpelivoitot Grand Slam -turnauksissa (14)

## Lähteet

## Aiheesta muualla

*Venus Williamsin virallinen kotisivu 
*
Heinkel He 177

**Heinkel He 177 Greif** (*Aarnikotka*) oli Heinkelin suunnittelema Saksan ilmavoimien kaksipotkurinen, mutta nelimoottorinen pitkänmatkan pommikone toisessa maailmansodassa. Sitä rakennettiin yli tuhat kappaletta, joten se oli ainoa saksalaisten suurissa määrin rakentama raskas pommikone. Konemalli kärsi useista teknisistä ongelmista, jotka johtuivat lähinnä epäonnistuneesta moottoriratkaisusta. Normaalin neljän erillisen moottorin sijaan He 177:ssä oli kaksi 24-sylinteristä Daimler-Benz DB610 W-12-moottoria, jotka koostuivat kahdesta yhteenliitetystä DB605 V-12-moottorista, jotka pyörittivät yhteistä potkuriakselia. 

Konemallin kehitystä ja tuotantoa hidasti ratkaisevasti joidenkin Luftwaffen korkeiden upseereiden vaatimus mallin muuttamisesta syöksypommittajaksi. Muutos ei olisi teoriassakaan voinut onnistua koneen suuren massan takia. Koneen suurin ongelma oli yhdistettyjen moottorien syttyminen tuleen kesken lennon. Kone saikin lentäjiltä  kutsumanimet "Valtakunnansoihtu" (*Reichsfackel*) ja ”Luftwaffen sytkäri” (*Luftwaffezünder*).

Koneen käyttöönotto oli hyvin hidas. Ensimmäiset koneet pääsivät rintamatestikäytöön Stalingradin taisteluun loppuvuodesta 1942, mutta jatkuvat ongelmat viivästyttivät massatuotantoa. Kone pääsi laivuepalvelukseen meritoimintaeskaaderi KG40:ssa vasta kesällä 1943, mutta moottoriongelmia ei saatu koskaan täysin ratkaistua. He 177:n suurin menestys oli meritoiminnan ohella operaatio Steinbock, "Baby Blitz", Englannin pommitukset 1944 sekä Velikye Lukin pommitukset samana vuonna. Sitä käytettiin myös Normandian maihinnousun yhteydessä.

Menestyksellisintä konemallin käyttöä oli se, että vuonna 1943 palveluskäyttöön saatuja Henschel Hs 293 -liitopommeja, jotka olivat eräänlaisia varhaisia meritorjuntaohjuksia, ryhdyttiin sijoittamaan He 177 -koneisiin. Yksi kone kantoi kolme liitopommia. Ase osoitti iskuvoimansa niin Jäämerellä kuin Italian maihinnousutaisteluissa. Esimerkiksi polttoainetta ja räjähteitä täynnä olleen rahtialus *S/S Black Princen* tuho Anzion maihinnousussa aiheutui juuri liitopommin osumasta. Viiden He 177 A-3/R5:n nokkaan asennettiin 75&nbsp;mm BK 7.5 PaK 40 -panssarintorjuntatykki käytettäväksi itärintamalla panssarintorjuntaan, mutta ratkaisu osoittautui epäonnistuneeksi.

## Tekniset tiedot

## Lähteet
* Chant, Chris: *II Maailmansodan lentokoneet*, Karisto, 2008, Hämeenlinna (suom. Petri Kortesuo) Alkuteos: Amber Books, 1999  (s. 178-180)

### Viitteet

## Aiheesta muualla

*Lexikon der Wehrmacht: He 177
*Luftarchiv.de: He177/277
*Luftwaffe Resource Center: He 177
*Artikkeli 75&nbsp;mm BK 7.5 PaK 40 -panssarintorjuntatykin lentokonekäytöstä.
Picabo Street

**Picabo Street** (s. 3. huhtikuuta 1971 Triumph, Idaho) on yhdysvaltalainen alppihiihtäjä, maailmanmestari ja olympiavoittaja. Street menestyi erityisesti vauhtilajeissa: syöksylaskussa ja super-G:ssä.

## Lapsuus

Picabo Streetin vanhemmat Stubby ja Dee Street elivät kiertolaiselämää ja kaksilapsisen perheen tyttö nimettiin syntyessään yksinkertaisesti nimellä ”Baby Girl”. Kolmevuotiaana hän sai uuden nimen ”Picabo” idaholaisen kaupungin mukaan. Streetin perhe kierteli Keski-Amerikkaa erilaisia sekalaisia töitä tehden, kunnes asettuivat 50 asukkaan Triumphiin. Kylässä oli vain kahdeksan lasta, joista seitsemän poikia, joten Street kasvoi kilpaillen poikia vastaan. Street aloitti laskettelemisen kuusivuotiaana ja nousi Yhdysvaltojen maajoukkueeseen 17-vuotiaana vuonna 1989.

## Saavutuksia

* 1993 MM-kisat Morioka: hopeaa alppiyhdistetyssä
* 1994 olympialaiset Lillehammer: hopeaa syöksylaskussa
* 1995 maailmancupin syöksylaskun voittaja (ensimmäinen yhdysvaltalainen syöksylaskun maailmancupin koko kauden voittaja)
* 1996 MM-kisat Sierra Nevada (Espanja): kultaa syöksylaskussa ja pronssia super-G:ssä
* 1996 maailmancupin syöksylaskun voittaja
* 1998 olympialaiset Nagano: kultaa super-G:ssä

Vuoden 2002 talviolympialaisissa Salt Lake Cityssä Street oli syöksyn kuudestoista.

## Kirjallisuutta

* *Nothing to Hide* (omaelämäkerta, )

## Lähteet

## Aiheesta muualla
* Street KOK:n sivuilla
Peukaloruuvi

**Peukaloruuvi** on kidutusväline, jossa uhrin sormet tai varpaat murskattiin hitaasti puristamalla. Peukaloruuvia käytettiin keskiajalla etenkin tunnustusten saamiseksi. Samankaltaisia mutta suurempia välineitä käytettiin jalkaterien, polvien, kyynärpäiden tai kallon murskaamiseksi.

## Lähteet

## Aiheesta muualla
Allen Iverson

**Allen Ezail Iverson** (s. 7. kesäkuuta 1975 Hampton, Virginia) on yhdysvaltalainen kilpauransa lopettanut koripalloilija. Hänet palkittiin  pelaajana kaudella 2000–2001.

## Peliura

Iverson piti lapsena enemmän amerikkalaisesta jalkapallosta kuin koripallosta. Iversonin äiti ilmoitti pojan koripalloharjoituksiin, kun hän oli 9-vuotias. Poika ei olisi halunnut mennä, mutta meni kun näki harjoituksissa amerikkalaisen jalkapallon joukkuekavereitaan. Ennen ammattilaisuraansa Iverson pelasi Georgetownin yliopiston joukkueessa.  Philadelphia 76ers varasi hänet ensimmäisenä pelaajana. Iverson edusti seuraa vuoteen 2006 saakka, jolloin hän siirtyi Denver Nuggetsiin. Kahden kauden jälkeen hän vaihtoi Detroit Pistonsiin ja edusti seuraa kauden ajan. Kaudeksi 2009–2010 Iverson siirtyi Memphis Grizzliesiin, mutta edusti joukkuetta vain kolmen ottelun ajan. Loppukaudeksi hän palasi Philadelphiaan. Lokakuussa 2010 Iverson ilmoitti siirtyvänsä Beşiktaş Cola Turkaan kaksivuotisella sopimuksella.

Iverson lopetti pelaajauransa virallisesti lokakuussa 2013.

Huhtikuussa 2016 Iverson valittiin NBA:n Hall of Fameen yhdessä Shaquille O'Nealin sekä Yao Mingin kanssa.

## Lähteet

## Aiheesta muualla

* NBA:n pelaajaprofiili 
* Virallinen kotisivu
Nicola Thost

**Nicola Thost** (s. 3. toukokuuta 1977 Pforzheim) on saksalainen lumilautailija ja olympiavoittaja. Thost voitti kultaa Naganon kisoissa 1998 lumikourussa. Salt Lake Cityssä 2002 hän sijoittui yhdenneksitoista.

## Lähteet

## Aiheesta muualla
* Virallinen kotisivu
*
Suontausta

**Suontausta** voi tarkoittaa seuraavia:

;paikkoja:
*Suontausta, Eura
*Suontausta, Hollola
*Suontausta, Huittinen
*Suontausta, Kitee
*Suontausta, Mynämäki

;henkilöitä:
*Tauno Suontausta (1907–1974), suomalainen hallintoneuvos, ministeri ja oikeusoppinut
*Yrjö Suontausta (1901–1952), suomalainen poliitikko, oikeusneuvos ja jalkapalloilija
Mauri Paasilinna

**Mauri Johannes Paasilinna** (s. 7. helmikuuta 1947 Ii)  on suomalainen kirjailija ja virkamies.

Paasilinna opiskeli ensin kansankorkeakoulussa ja suoritti sosionomin tutkinnon Tampereen yliopistossa, missä suoritti yhteiskunnallisen tutkinnon. Hän valmistui sosionomiksi 1971. Paasilinna on työskennellyt asiapoikana, seka- ja metsätyömiehenä, rakennus-ja tehdastyöläisenä vuosina 1963–1972 ja sosiaaliohjaajana, sosiaali-, piiri- ja tiedotussihteerinä 1973–1995.

Paasilinnalla on kaksi tytärtä. Mauri Paasilinna on nuorin Paasilinnan kirjailijaveljeksistä. Hänen veljiään ovat Erno Paasilinna, Arto Paasilinna ja Reino Paasilinna.

Paasilinnan kirjat käsittelevät Lappia, sen ihmisiä ja luontoa. Hän asuu nykyisin Porissa. Paasilinnalle myönnettiin valtion taiteilijaeläke vuonna 2008.

## Teokset
* 
* 
* 
* 
* 
* 
* 
* 
* 
* 
* 
* 
* 
* 
* 

### Rovaniemi-sarja
* 
* 
* 
* 

## Lähteet
Aleksei Jagudin

**Aleksei Konstantinovitš Jagudin** (, s. 18. maaliskuuta 1980 Leningrad) on venäläinen taitoluistelija, olympiavoittaja, nelinkertainen maailmanmestari ja kolminkertainen Euroopan mestari.

Jagudin voitti olympiakultaa miesten taitoluistelussa Salt Lake Cityssä 2002. Maailmanmestaruuden hän voitti neljä kertaa (1998, 1999, 2000 ja 2002), hopeaa 2001 ja pronssia 1997. Euroopan-mestaruus tuli vuosina 1998, 1999 ja 2002 ja hopeaa 2000 ja 2001. Jagudin asuu Simsburyssa, Yhdysvalloissa ja hän siirtyi ammattilaiseksi vuonna 2003.

## Lähteet

## Aiheesta muualla

* Viralliset kotisivut 
*
Myriam Bédard

**Myriam Bédard** (s. 22. joulukuuta 1969 Neufchâtel, Québec, Kanada) on kanadalainen ampumahiihtäjä ja kaksinkertainen olympiavoittaja. 

Bédardista tuli vuonna 1991 ensimmäinen kanadalainen ampumahiihtäjä, joka voitti maailmancupin osakilpailun. Hän muodosti Kanadan ampumahiihtojoukkueen Albertvillen talviolympialaisissa 1992 ja voitti pronssia 15 kilometrillä. Seuraavana vuonna hän voitti maailmanmestaruuden 7,5&nbsp;km:llä ja saavutti hopeaa 15&nbsp;km:llä. Vuonna 1994 Lillehammerin talviolympialaisissa Bédard voitti naisten molemmat henkilökohtaiset matkat: 7,5&nbsp;km ja 15&nbsp;km. 

Bédard piti taukoa urheilusta lyhyesti synnyttääkseen ensimmäisen lapsensa (isä ampumahiihtäjä Jean Paquet). Hänen paluunsa ladulle ei ollut kovin onnistunut johtuen useista loukkaantumisista. Hän lopetti uransa Naganon talvikisojen 1998 jälkeen. 

Keväällä 2004 Bédard oli mukana sponsorointiskandaalissa, jossa hän syytti entistä työnantajaansa VIA Railia siitä, että hänet oli pakotettu eroamaan vuonna 2002.

## Lähteet

## Aiheesta muualla
* 
*
Igualada

**Igualda** on kaupunki Barcelonan maakunnassa Kataloniassa. Kaupunki sijaitsee 51 kilometrin päässä Barcelonasta sisämaahan päin. Kaupungin asukasluku on noin 39 000 (2016). Kaupungin pääelinkeinot liittyvät tekstiili-, paperi- ja nahkateollisuuteen.

## Kuvia


Ca la Mamita (Cal Franquesa) 4.jpg| Ca la Mamita (Cal Franquesa)
Cal Ratés, a Igualada.JPG|Pau Salvat i Espasa: Cal Ratés
Casa Ramon Vives (Cal Monets) 3.jpg|Josep Pausas i Coll: Casa Ramon Vives (Cal Monets)
Casa Grau (Igualada) - 1.jpg|Casa Grau
Passatge del Forn (Igualada) vist des de la plaça.JPG|Passatge del For



## Lähteet

## Aiheesta muualla

* Kaupungin viralliset verkkosivut
Neufchâtel

**Neufchâtel** viittaa seuraaviin asioihin:

* Neufchâtel, ranskalainen juusto
* Ranskan kuntia:
** Neufchâtel-en-Bray, kunta Seine-Maritimen departementissa
** Neufchâtel-en-Saosnois, kunta Sarthen departementissa
** Neufchâtel-Hardelot, kunta Pas-de-Calais'n departementissa
** Neufchâtel-sur-Aisne, kunta Aisnen departementissa
* Neufchâtel, Québecin kaupungin osa, joka ennen oli oma kaupunkinsa.
Neufchâtel (juusto)

**Neufchâtel** on puolikova ranskalainen homejuusto Ylä-Normandian alueelta, Neufchâtel-en-Brayn kaupungista. Juusto valmistetaan lehmänmaidosta, ja se on väriltään valkoinen. Neufchâtellia valmistetaan usein siihen erityisesti liitettyssä sydämen muodossa, mutta muutkin muodot ovat mahdollisia.

Neufchâtel on peräisin Neufchâtel-en-Brayn kylästä Ranskan Normandiasta. Historiallisissa lähteissä se mainitaan ensimmäisen kerran peruskirjassa vuonna 1037, mikä tekee siitä yhden Ranskan vanhimmista juustoista. Tarinan mukaan juusto sai sille tyypillisen sydämen muodon vuosien 1337–1453 satavuotisen sodan aikana. Paikallisten maalaisnaisten sanottiin rakastuneen englantilaisiin sotilaisiin ja he antoivat näille sydämen muotoisia juustoja rakkauden osoituksena. Toisaalta muodon tiedetään yleistyneen vasta melko myöhään. Juuston muodon piirteistä tehtiin säädöksiä ensimmäisen kerran vuonna 1936 ja vielä tuolloin sydämen muotoa ei edes mainittu hyväksyttyjen muotojen joukossa. Nykyisin erityisesti neufchâteliin liitetty sydänmuoto yleistyi vasta 2000-luvulla.

Juusto on ollut ranskalaisten alkuperämääräysten (*appellation d'origine contrôlée*, AOC) suojaama vuodesta 1969. Vuodesta 1996 juustolla on ollut myös Euroopan unionin suojattu alkuperänimitys.

Neufchâtel valmistetaan lehmänmaidosta. Lehmät ovat rodultaan pääasiassa Normandian lehmiä. Maitoon lisätään juoksute ja sitä juoksutetaan 18–36 tunnin ajan. Syntynyt juustomassa valutetaan valuttamispusseissa tai kankaissa 12–24 tuntia. Valuttamisen jälkeen juustomassa muotitetaan ja suolataan. Hyväksyttyjä muotoja on kaikkiaan kuusi. Juusto kypsytetään kellareissa tai varastoissa 10–14 celsiusasteessa vähintään kymmenen päivää. Kypsytyksen aikana juustoon ilmaantuu sille ominainen valkohomekuori.

Nuorta juustoa syödään etenkin siiderin ja valkoviinin, sekä makeiden tai suolaisten ruokien kanssa. Juuston kypsyessä pidempään yhdestä kolmeen kuukautta se saa voimakkaamman maun ja rakenteesta tulee kermaisempa. Kuori saa punertavia värjäymiä. Kypsempää juustoa käytetään esimerkiksi kastikkeissa tai jälkiruuissa.

## Lähteet
Tanskan Intia

**Tanskan Intia** () on termi, jolla tarkoitetaan Tanskalle kuuluneita siirtokuntia Intiassa. Tähän sisältyi Tranquebarin kaupunki nykyisessä Tamil Nadun osavaltiossa ja Nikobaarien saaret.

Tanskan siirtokunnat Intiassa perusti Tanskan Itä-Intian kauppakomppania, joka toimi 1600-luvulta 1800-luvulle. Tranquebarin siirtokunta perustettiin vuonna 1620, ja Nikobaarien saaret otettiin haltuun 1750-luvulla. Tanskalaiset perustivat myös kauppa-aseman Seramporeen, nykyisen Länsi-Bengalin alueelle vuonna 1755.

Napoleonin sotien aikaan britit hyökkäilivät tanskalaisten laivojen kimppuun ja murskasivat Tanskan Itä-Intian kauppakomppanian kaupankäynnin. Tanskan siirtokunnat alkoivat taantua, ja lopulta ne päätyivät brittien haltuun: Serampore myytiin briteille vuonna 1839. Tranquebar joutui brittien käsiin vuonna 1845 ja Nikobaarit vuonna 1869. 

## Lähteet

## Aiheesta muualla
*Iltalehti 4.10.2016. Tiesitkö? Tämä pala Intiaa oli ennen osa Tanskaa
Wilhelm Gabriel Lagus

**Wilhelm Gabriel Lagus** (25. heinäkuuta 1786 – 18. joulukuuta 1859 Helsinki) oli suomalainen lakitieteen professori, historioitsija ja Helsingin yliopiston rehtori.

Lagus opiskeli vuodesta 1802 lakia Uppsalassa ja hänestä tuli filosofian tohtori ja juridiikan lisensiaatti 1812. Hän oli Helsingin yliopiston yleisen lainopin professori 1823–1852 ja siviililainopin ja roomalaisen oikeuden professori 1853–1858. Yliopiston rehtorina hän oli 1845–1848. Hän oli yksi Suomen tiedeseuran perustajista. Tutkimuksissaan hän käsitteli Suomen historian aiheita, ja keräsi niihin liittyvän laajan asiakirja-aineiston, josta osa on nykyisin Kansallisarkiston erillinen Laguksen kokoelma.

## Teoksia
**Åbo hofrätts historia I*
**Undersökningar om Finska adelns gods och ätter*
**Om finska lagöfversättningar*

## Katso myös

* Lagus

## Lähteet
Unioni

**Unioni** (**liitto**) tarkoittaa esimerkiksi:

*joukko-opin unioni eli yhdiste
*ammattiliitto (kuten Suomen Merimies-Unioni)
*valtioliittomuoto, kuten personaaliunioni ja reaaliunioni
*Yhdysvaltojen sisällissodan pohjoinen puoli 
*liittovaltio

## Poliittisia unioneja
*Euroopan unioni
*Afrikan unioni
*Länsi-Euroopan unioni
*Kalmarin unioni

## Muita
*Kansainvälinen tähtitieteellinen unioni
*Naisasialiitto Unioni
Tom von Weymarn

**Tom von Weymarn** (12. tammikuuta 1944 Helsinki – 24. maaliskuuta 2025 Parainen) oli suomalainen yritysjohtaja. Von Weymarn toimi urallaan Fazerin suklaa- ja makeisliiketoiminnan johtajana vuosina 1984–1989 ja tämän jälkeen koko Fazer-konsernin toimitusjohtajana 1989–1992. Fazerilta von Weymarn siirtyi Cultorin varatoimitusjohtajaksi, minkä jälkeen hän toimi Rettigin toimitusjohtajana vuosina 1997–2004.

Von Weymarn istui Soneran hallituksen jäsenenä 2001–2003. Telian ostettua Soneran von Weymarn toimi kaupan myötä syntyneen TeliaSoneran hallituksen puheenjohtajana vuosina 2004–2010. Hän on ollut myös Lännen Tehtaat Oyj:n (myöh. Apetit) hallituksen puheenjohtajana 2002–2012.

Von Weymarn oli koulutukseltaan kemiantekniikan diplomi-insinööri.

## Lähteet
Kahdeksan surmanluotia

**Kahdeksan surmanluotia** on Mikko Niskasen käsikirjoittama ja ohjaama neliosainen tv-elokuva vuodelta 1972. Se pohjautuu osittain Pihtiputaalla 7. maaliskuuta 1969 tapahtuneeseen surmatyöhön, jossa sekatyöläinen ja pienviljelijä Tauno Pasanen ampui neljä poliisia. 

Pasasen tapauksen ohella Niskanen halusi esitellä elokuvassa kotikylänsä Konginkankaan Liimattalan elämänmenoa.

Elokuvan päähenkilöä Pasia näytteli Mikko Niskanen ja tämän puolisoa Tarja-Tuulikki Tarsala. Naapuria (Reiska) esitti Paavo Pentikäinen. Tuotannossa käytettiin myös amatöörinäyttelijöitä.

Tarsala on myöhemmin kertonut, että hän piti Niskasen eläytymistä viinankeittoa ja häiriköintiä harjoittaneen Pasin rooliin lähes pelottavana.

Elokuvan tekemisessä ilmeni aikataulu- ja budjettiongelmia, minkä vuoksi tuotannon pysäyttämistä pidettiin Yleisradiossa vakavasti otettavana vaihtoehtona. Siihen ei lopulta kuitenkaan ryhdytty.

Elokuva esitettiin ensimmäisen kerran neliosaisena televisiosarjana keväällä 1972. Saman vuoden syksyllä elokuvateattereissa nähtiin 145-minuuttinen versio, jonka oli leikannut Jörn Donner. Sakari Toiviaisen mukaan kummankin version vastaanotto oli suorastaan ylistävää.

*Kahdeksan surmanluotia* sai parhaan ohjauksen (Mikko Niskanen) ja parhaan miespääosan (Mikko Niskanen) Jussi-palkinnot. Lisäksi Niskaselle myönnettiin 1972 Valtion elokuvataiteilijapalkinto, joka oli 5&nbsp;000 markan suuruinen.

Vuonna 1992 kuusikymmentä suomalaista elokuvakriitikkoa äänesti itsenäisyyden 75-vuotisjuhlan kunniaksi kaikkien aikojen parhaasta kotimaisesta elokuvasta. Valituksi tulivat tasaäänin *Kahdeksan surmanluotia* ja Aki Kaurismäen *[[Tulitikkutehtaan tyttö]]*. Ylen äänestyksessä vuonna 2012 kriitikot valitsivat sen kaikkien aikojen viidenneksi parhaaksi suomalaiselokuvaksi.

Elokuvan täyspitkä versio on ilmestynyt kahdella lisämateriaalittomalla DVD-levyllä.

## Muuta
Tauno Pasanen katsoi elokuvan Turun vankimielisairaalassa 14. huhtikuuta 1971. Niskasen mukaan Pasanen oli kuvaillut katselun aiheuttamia tuntemuksia seuraavalla tavalla: 

## Näyttelijät

## Näytelmä
Vuonna 2010 lahtelainen Teatteri Vanha Juko teki elokuvasta näytelmän, jonka tapahtumapaikkana on teollisuuskaupunki maaseudun sijasta. Tarinan päähenkilö työskentelee roskakuskina ja freelance-näyttelijänä. Myös teatteriversiossa ampuma-ase ja alkoholi aiheuttavat vakavat seuraukset. Näytelmän ohjasi Juha Luukkonen.

## Lähteet

## Kirjallisuutta
*Saari, Juha: ”Neljä huomiota Kahdeksasta surmanluodista”. *Filmihullu* 1/2016.

## Aiheesta muualla
* 
* Ylen Elävä arkisto: Kahdeksan surmanluotia
* Ylen Elävä arkisto: Mikko Niskanen kertoo Surmanluotien tekemisestä
* Ylen Elävä arkisto: Poliisi kommentoi Pihtiputaan surmia
Vietnamilaiset

**Vietnamilaiset** ovat alun perin Vietnamista ja eteläisestä Kiinasta kotoisin oleva etninen ryhmä. He muodostavat Vietnamin pääväestön (86 %) ja Kiinassa yhden vähemmistöryhmistä. Vaikka Vietnam sijaitsee maantieteellisesti Kaakkois-Aasiassa, vietnamilaisten kulttuuriin on aikojen saatossa tullut paljon kiinalaisia vaikutteita. Vietnamilaisia on yhteensä maailmassa 75 miljoonaa. Useimmat vietnamilaiset puhuvat äidinkielenään vietnamia ja ovat joko mahayana-buddhalaisia tai kungfutselaisia.

## Diaspora
Moni vietnamilainen on muuttanut pois kotimaastaan monista mahdollisista syistä. Slovakiassa vietnamilaiset ovat yksi maan neljästätoista virallisesta vähemmistöetnisyydestä.

## Lähteet

## Aiheesta muualla
Koivun rautatieasema

**Koivun rautatieasema** () on Koivun kylässä Tervolan kunnassa sijaitseva Suomen rataverkon liikennepaikka rataosalla . Liikennepaikka sijaitsee Kemin ja Rovaniemen asemien puolivälissä. Koivun asema oli höyryvetureiden aikakaudella yksi tärkeimmistä väliliikennepaikoista Kemin ja Rovaniemen välisellä rataosalla.

## Historia
Aseman rakennukset piirsi 1907 rautatiehallituksen arkkitehti Thure Hellström ja ne valmistuivat pääosin 1908. Asemarakennus on tyypillinen V luokan asema, jonka yhteydessä olivat sekä asemahuone että asemamiehen asunto. Asemapuiston alueelle rakennettiin myös makasiini, liiteri ja kellari. Asemapuiston miljööseen rakennettiin aseman valmistumisvuonna 1908 lisäksi junanlähettäjän asunto piharakennuksineen.

Asemalla toimi pitkään asemapäällikön rouvan hoitama asemakahvila. Pisimpään kahvilaa pitivät asemapäällikkö Pauli Vierimaa vaimoineen. Siirryttäessä dieselveturivetoisiin juniin ja junamäärien vähetessä Koivun asema koki taantumuskauden. Kahvilanpito päättyi 1957 dieselvetureiden yleistyttyä ja pysähdysten muututtua lyhyiksi. Lättähattujen käytön loppuessa 1988 myös matkustajamäärät vähenivät. Nykyisin Koivun ratapihaa käytetään vain junien kohtaamisiin.

31. toukokuuta 2003 henkilöliikenteen pysähdykset Koivussa lopetettiin kokonaan. Asema oli miehittämätön 2003–2004, jolloin rataosan Laurila–Kemijärvi liikenteenohjaustoiminnot keskitettiin hoidettaviksi kaukokäytöllä Oulusta käsin. Arkkitehti Thure Hellströmin suunnittelema asemarakennus on yksityisomistuksessa, ja rakennus sekä aseman ympäristö on museoviraston suojelukohde. Aseman piharakennuksiin kuuluvat edelleen muun muassa kellari, sauna ja liiteri.

Lapin sodan aikana pohjoista kohti vetäytyvät saksalaiset hävittivät polttamalla järjestelmällisesti lähes kaiken tielleen osuvan. Koivun asema kuitenkin säästyi tuhoamiselta, samoin kuin Hirvaan rautatieasema sekä Rovaniemen ensimmäinen rautatieasemarakennus.

Yleisradion kesäkuussa 2012 toteuttamassa Juhannusjuna-lähetyksessä Joulupukki nousi kyytiin Koivun asemalla.

## Taavetti Lukkarinen ja Antti Palomäki
26. joulukuuta 1915 Koivun rautatieasemalla jäi kiinni Taavetti Lukkarinen kolmen saksalaisen sotavangin auttamisesta pakoon, minkä tuloksena hänet lopulta hirtettiin vajaata vuotta myöhemmin. Joulukuussa 1916 asemalla murhattiin konstaapeli Antti Palomäki. Hänet ampuivat jääkäriliikkeen aktivistit Antti Isotalo ja Johan Snellman.

## Lähteet

 
## Aiheesta muualla
* vaunut.org: kuvia Koivun asemalta
Palkoproomu

**Palkoproomu** on hinattava alus, joka koostuu kahdesta erillisestä pituussuuntaisesta itsekelluvasta ponttonista. Ponttonit, jotka toimivat ruuman laitoina, on yhdistetty toisiinsa kannen päällä olevilla saranoilla. Hydraulikoneiston avulla ponttonien alareunat voidaan kääntää toisistaan erilleen. Tällöin suppilonmuotoisessa ruumassa oleva lasti valuu itsestään pois parimetrisestä raosta. Palkoproomuja käytetään soran ja ruoppausmassojen kuljettamiseen. Pienen syväyksensä vuoksi palkoproomu voi tyhjentää lastinsa pohjaluukkuproomua matalampaan veteen.

**Palkoalus** on itsekulkevasta palkoproomusta käytetty nimitys. Se on soran ja ruoppausmassojen kuljetukseen rakennettu palkoproomun kaltainen alus. Aluksen perässä on kansirakennus, jossa on ohjaamo sekä päällikön, konemestarin ja miehistön hytit ja muut tilat. Lastiruuman tilavuus on tyypillisesti 200–600 m3. Hinattavasta palkoproomusta tulee itsekulkeva, kun se varustetaan dieselmoottorilla, hydraulisella ohjailupotkurilla sekä ohjaamolla. Miehityksenä on tyypillisesti ohjaaja ja kansimies.

## Aiheesta muualla

* https://web.archive.org/web/20061009170900/http://www.onnettomuustutkinta.fi/uploads/x0fesjmfzg64p.pdf (Onnettomuus Raahen edustalla 1997)
* http://www.wasadredging.fi/fin/palkoproomut.htm  (Kuvia)
Simojoki (täsmennyssivu)

**Simojoki** tarkoittaa seuraavia asioita ja henkilöitä:

* Simojoki, joki Lapin läänissä

## Sukunimi
* Aili Simojoki (1913–1998), muistelmakirjailija
* Anssi Simojoki (1944–2020), pappi, lähetystyöntekijä, teologi ja runoilija
* Aukusti Simojoki (1882–1959), kirjailija, kääntäjä ja sanoittaja
* Elias Simojoki (1899–1940), kansanedustaja (IKL)
* Heikki Simojoki (1906–1990), hydrologi, geofyysikko ja professori
* Juhani Simojoki (1928–2021), pappi ja päätoimittaja
* Kaarlo Simojoki (1913–1941), teologian ylioppilas ja sotakirjailija
* Liisa Simojoki (1918–2017), myöh. *Tenkku*, musiikkipedagogi
* Martti Simojoki (1908–1999), Turun arkkipiispa vuosina 1964–1978
* Niilo Simojoki (1910–1992), yleisesikuntaeversti ja Suomen ilmatorjunnan kehittäjä
* Pekka Simojoki (s. 1958), säveltäjä, sanoittaja ja sovittaja
* Väinö Simojoki (1930–2025), pappi ja lähetystyöntekijä ja kirjailija.

## Katso myös
*Simelius
Rzeszów

**Rzeszów** (, **Rjašiv**) on kaupunki Kaakkois-Puolassa. Se on Ala-Karpatian voivodikunnan hallinnollinen keskus. Kaupunki on rakentunut Wisłok-joen varrelle noin 120 kilometrin päähän Ukrainan rajalta. Vuoden 2019 arvion mukaan kaupungissa asui 196&nbsp;208 asukasta.

## Historia
Vuonna 1354 Rzeszów sai kaupunginoikeudet. Kaupunki toimi paikallisena kaupan ja teollisuuden keskuksena. Rzeszówin taloudellinen asema kuitenkin heikentyi sen ollessa Itävallan hallinnan alaisena vuosina 1772–1918. Ennen toista maailmansotaa kaupungin asukkaista lähes puolet oli juutalaisia.

## Talous

Rzeszów on liikenteellisesti merkittävä paikkakunta Puolan kaakkoisosassa. Rzeszówin rautatieaseman ja kaupungin pohjoispuolisen Rzeszówin lentoaseman merkitys ovat kasvaneet Venäjän Ukrainaan kohdistamien sotatoimien (2/2022–) vuoksi. Sadattuhannet ukrainalaiset pakolaiset ovat matkustaneet kaupungin rautatieaseman kautta ja esimerkiksi monet valtiovierailut ovat käyttäneet kaupungin lentoasemaa matkallaan neuvotteluihin Ukrainaan.

Rzeszów on alueen keskus kaupan, tuotannon ja teollisuuden kannalta. Sen työttömyysaste on koko alueen alhaisin. Kaupunki on menestynyt myös yritysten sijoittaautumisessa. Paikkakunnan kolme erityistalousvyöhykettä ovat edesauttaneet monen yrityksen sijoittumista kaupunkiin. Suurimpia yrityksiä henkilöstömäärällä mitattuna ovat: Pratt & Whitney Rzeszów (lähes 3 800 työntekijää), Asseco Poland (noin 2 200), PGE Obrót (1 500), Bausch Health Poland (700) ja Besta Construction Company (500).

## Katso myös
* Rzeszówin yliopisto

## Lähteet

## Aiheesta muualla
XYY-oireyhtymä

**XYY-oireyhtymä** on oireyhtymä, jossa miehellä on ylimääräinen Y-kromosomi. Hänen sukupuolikromosomistonsa on siis XYY (karyotyyppi 47,XYY), kun se normaalilla miehellä on XY (46,XY).

Ylimääräinen Y-kromosomi on noin yhdellä pojalla tuhannesta, ja Suomessa XYY-poikia syntyy vuosittain arviolta kolmekymmentä. XYY-pojat kasvavat yleensä hiukan odotettua pitemmiksi. Murrosiän alku viivästyy noin puolella vuodella, mutta murrosiän kehitys on normaali ja myös hedelmällisyys on normaali. XYY-pojista ei kasva mitenkään muita poikia miehekkäämpiä. XYY-pojilla voi esiintyä lieviä oppimisen ja persoonallisuuden poikkeavuuksia. Useimmilla ylimääräinen kromosomi ei kuitenkaan aiheuta juuri mitään oireita, ja suurin osa heistä jääkin siksi diagnosoimatta.

XYY-oireyhtymän aiheuttaa häiriö solunjakautumisessa sukusolumuodostuksen aikana. Tällöin munasolun hedelmöittääkin YY-sukusolu. Joskus häiriö syntyy vasta hedelmöittymisen jälkeen, jolloin pojalla on ylimääräinen Y-kromosomi vain osassa soluistaan. Häiriön perimmäistä syytä ei tiedetä. Se ei ole perinnöllinen.

## Lähteet
Skandaali

**Skandaali** on  laajalti raportoitu tapaus, johon liittyy syytöksiä väärinkäytöksistä, häpeällisyyttä tai moraalisia rikkomuksia. Sanan alkuperä on muinaiskreikan *skandalon* (, ”ansa viholliselle”, ”kompastuskivi”).

Skandaali voi perustua todellisuuteen, vääriin syytöksiin tai samanaikaisesti molempiin. Yleensä skandaali on asia, joka on pyritty salaamaan, mutta joka tulee kuitenkin julkisuuteen.

Usein joku skandaaliin liittyvässä toiminnassa mukana ollut taho paljastaa jutun. Välillä vääriin syytöksiin liittyneet skandaalit aiheuttavat viattomien jahtia. Joskus yritys peittää skandaali johtaa entistä suurempaan skandaaliin, kun peittely epäonnistuu.

Erilaisia skandaalityyppejä ovat poliittiset skandaalit, seksiskandaalit, akateemiset skandaalit, talouselämän skandaalit sekä urheiluskandaalit (kuten doping-skandaalit sekä sopupelitapaukset).

## Tunnettuja skandaaleita

* Bofors-skandaali
* Hermien turmelemisen tapaus, Ateena, 415 eaa.
* Irak-skandaali
* Iran-Contra-skandaali
* Lewinsky-skandaali
* Watergate-skandaali
* Margariiniskandaali

## Kirjallisuutta
*
Triglav (jumala)

**Triglav** ("kolmipäinen") on slaavilaisen mytologian jumala tai yhdistelmä useasta jumalasta. Osa slaavilaisista heimoista palvoi Triglavia ylijumalanaan, vaikka yleensä slaavien ylijumalana pidetään Perunia. Triglavia palvottiin etenkin Szczecinin kaupungin tienoilla Puolassa. Kristinuskon saapumisen myötä siellä sijainneet Triglavin temppelit ja patsaat tuhottiin täysin. 

Triglavin on arveltu olevan yhdistelmä kolmesta jumalasta, ja hänet kuvattiin usein kolmipäisenä ihmishahmona. Arkeologisissa kaivauksissa on löytynyt monipäisiä patsaita, ja slaaveilla oli myös toinen useampipäinen jumala Svetovid. Etenkin slaavilaiset uuspakanat ovat pitäneet Triglavia kolminaisuutena, joka vastaisi kristinuskon Pyhää Kolminaisuutta ja hindulaisuuden Trimurtia.
Punainen tähti

**Punainen tähti** on kommunismin symboli, jollaisena se alun perin oli vuonna 1918 perustetun Venäjän puna-armeijan tunnus. Punainen tähti on ollut paljon käytössä sosialististen valtioiden lipuissa ja vaakunoissa. Tähden yhdistäminen toiseen kommunismin symboliin, sirppiin ja vasaraan oli yleistä. Viisisakaraisen tähden punainen väri merkitsee vallankumouksellisuutta ja sosialismia.

Neuvostoliiton valtaryhmän 1990-luvun alussa tapahtuneen hajoamisen jälkeen punaisen tähden julkinen käyttö on kielletty Latviassa, Liettuassa, Moldovassa ja Ukrainassa. Indonesiassa se kiellettiin jo aiemmin.

## Venäjän punainen tähti (2010–2014)

Venäjän ilmavoimien konetunnus muutettiin ohuen punaisen ja valkoisen reunan rajaamasta neuvostopunatähdestä valko-sinireunuksiseksi Venäjän punaiseksi tähdeksi maan lipun värien mukaan vuonna 2010. Punaisen värin lähes yksinomaan hallitsemasta tähdestä luovuttiin kuitenkin vuonna 2014.

Venäjän Armeijan keskusurheiluseuran (TsSKA) tunnuksessa on ylimpänä ohuen keltaisen reunan rajaama punainen tähti.

Venäjän asevoimien lehden nimi on *[[Krasnaja zvezda]]* eli Punainen tähti.

## Lähteet

## Aiheesta muualla
MotoGP-kausi 2005

**MotoGP -kausi [[2005]]** oli historian 57. Road Racing/MotoGP -kausi. Kyseisellä kaudella kilpailtiin kolmessa luokassa: 125cc, 250cc ja MotoGP -luokassa. 250cc:ssa ja MotoGP:ssä mestari oli sama kuin edellisenä vuonna (Daniel Pedrosa 250cc-luokassa, Valentino Rossi MotoGP -luokassa), mutta 125cc:ssa saatiin uusi mestari. Mestari oli sveitsiläinen Thomas Lüthi, jonka jälkeen MM-sarjassa tuli toiseksi suomalainen Mika Kallio.

## Kilpailut

## Lopputulokset
### Kuljettajat
#### 125cc (20 parasta)

 

#### 250cc (20 parasta)

#### MotoGP (20 parasta)

### Valmistajat
#### 125cc

#### 250cc

#### MotoGP
##### Valmistajat

##### Tallit
Putkenlaskuproomu

**Putkenlaskuproomu** (englanniksi *pipe laying barge, lay barge*) on alus, jota käytetään asentamaan meren pohjaan öljyn tai kaasun siirtoon käytettäviä putkijohtoja.

Proomu vetää itseään eteenpäin edessä olevien ankkureiden avulla. Sivuilla olevien ankkurien avulla se pysyy halutulla linjalla ja takana olevien ankkurien avulla säädellään proomun kulkua. Proomun varastosta otettu metalliputki hitsataan jatkoksi putkijohtoon proomun pysyessä paikallaan. Hitsaus tarkastetaan, proomu liikkuu jatkopalan verran eteenpäin ja uusi pätkä hitsataan edellisen jatkoksi. Valmis putkijohto lasketaan merenpohjaan sitä mukaa kuin putki valmistuu. Apualuksena toimiva hinaaja tai huoltoalus siirtää ankkureita aina tarpeen mukaan eteenpäin.